
bitur deficiens de teloneo domini regis, ita quod illi qui tenebunt
wardas et exchaetas illas ad firmam, respondebunt inde a
festo Sancti Michaelis et deinceps tanquam de stauratis.
Dominus autem rex illis qui wardas illas et exchaetas ad
firmam tenebunt, eas usque ad terminum suum de anno in
annum warentizabit ; ita quod licet dominus rex aliquam
illarum alicui dedisset, firmarius firmam suam tenebit usque
ad finem anni per firrnam ei reddendam, cui earn rex dederit,
quam dominus rex inde perceperit. Justitia vero exchaetae
quam dederit remaneat domino regi, nisi dominus rex illud
nominatim dederit. Firmarius etiam cum nrmam suam
dimiserit, instauramentum suum et omnia sua quae in firrnis
posuerit, ultra instauramentum regis, libere et sine diminu-
tione habebit ; et inde habebunt litteras domini archiepiscopi
patentes, continentes tenorem cartae domini regis super hoc
factae.

Inquiretur etiam diligentissime quantus sit assisus redditus
per singula maneria in demenio, et quantum valeant omnia
alia in praedictis maneriis assisa, et quot sunt carucae, et
quantum singulae valeant, non aestimantes eas ad pretium
xx. solid orum tan turn, sed secundum quod terra fuerit vel
bona vel mala, crescat vel decrescat pretium. Illi vero qui
firmas suscipient, firmas suas instaurabunt, ut praedictum
est. secundum pretium supradictum, de exitibus exchaetarum
et wardarum.

Inquiratur etiam de quot bobus et averis singulae carucae
valeant instaurari, et quot et quantum instauramentum
singula maneria possint sustinere. Et tune aperte^distincte
in scriptum redigantur. Erit autem pretium bovis iv. solidi,
et vaccae similiter, et averi similiter : et ^ovis crispae x.
denarii ; et ovis lanae grossioris vi. denarii ; et suis xii.
denarii, et verris xii. denarii : et cum firmarii iirrnas suas
dimiserint, de praedicto pretio respondebunt vel de animalibus
pacabilibus in optione firmariorum ; et cum omnia praedicta
instaurata fuerint et appretiata, omnia inbrevientur aperte et
distincte et deferantur ad scaccarium. Excipiuntur autem
de hac assisa episcopatus et abbatiae et terrae baronum qui
proximi sunt aetati.

Inquiratur etiam per sacramentum praedictorum de omni-
bus wardis et exchaetis quae non sunt in manu domini regis;
et capiantur in manu domini regis, et de illis fiat sicut de aliis
exchaetis et wardis.